মুহাম্মাদ
আনুমানিক ৫৭০ খ্রিস্টাব্দে (হস্তিবর্ষ) মক্কা নগরীতে জন্ম নেওয়া মুহাম্মাদ মাতৃগর্বে থাকাকালীন পিতা হারা হন শিশু বয়সে মাতাকে হারিয়ে এতিম হন এবং প্রথমে তাঁর পিতামহ আবদুল মোত্তালিব ও পরে পিতৃব্য আবু তালিবের নিকট লালিত পালিত হন। হেরা পর্বতের গুহায় ধ্যানমগ্ন থাকার পর ৪০ বছর বয়সে তিনি নবুওয়াত লাভ করেন। জিবরাইল এই পর্বতের গুহায় আল্লাহর তরফ থেকে তাঁর নিকট ওহী নিয়ে আসেন। তিন বছর পর ৬১০ খ্রিস্টাব্দে মুহাম্মাদ প্রকাশ্যে ওহী প্রচার করেন, এবং ঘোষণা দেন "আল্লাহ এক" ও তাঁর নিকট নিজেকে সঁপে দেওয়ার মধ্যেই জাগতিক কল্যাণ নিহিত, এবং ইসলামের অন্যান্য পয়গম্বরদের মত তিনিও আল্লাহর প্রেরিত দূত।
শাহ আহমদ নুরানি
শাহ আহমদ নুরানি (; ১অক্টোবর ১৯২৬– ১১ ডিসেম্বর ২০০৩, আল্লামা নুরানি হিসেবে পরিচিত), একজন পাকিস্তানি ইসলামি পণ্ডিত, অতীন্দ্রিবাদী, দার্শনিক, পুর্নজাগরণবাদী এবং রাজনীতিবিদ।
তিনি এলাহাবাদ বিশ্ববিদ্যালয় থেকে আরবি ভাষার উপর বিএ স্নাতক করেন এবং পরে মিরাটের দারুল উলুম থেকে প্রত্যয়িত হন। তিনি নিজেকে স্বনামধন্য ইসলামী পণ্ডিত হিসেবে প্রতিষ্ঠিত করেন এবং ইসলামী দর্শন নিয়ে কাজ করেছিলেন। এবং ১৯৭২ সালে বিশ্ব ইসলামী মিশন প্রতিষ্ঠা করেন।